গ্রেপ্তার করে তাদেরকে লামা থানার দক্ষিণ পাশে চম্পাতলী প্রাইমারি স্কুল ঘরে এনে যারপরনাই অত্যাচার করা হয়। সেখানে একদিন রাখার পর কক্সবাজার থেকে ২ প্লাটুন পিসি আর্মস ফোর্স আনা হয় তাদের নেয়ার জন্য। সন্ধ্যার আগে তাদের নিয়ে ৪টি নৌকা আর্মি সহ রওনা দেয়। নৌকা চারটি খুব সাবধানে কাকারার মাঝের ফাঁড়ি পৌঁছে। কাকারা থেকে তাদেরকে গাড়িতে তোলা হয়। রাত বারোটার দিকে কনভয়টি কক্সবাজার সার্কিট হাউজে পৌছায়। তাদেরকে একটি কক্ষে তালা বদ্ধ করে রাখা হয়। রাত একটার দিকে শুরু হয় অকথ্য নির্যাতন। পা উপরের দিকে ছাদের রডের সাথে বেঁধে মাথা নিচের দিকে নিয়ে অমানুষিক নির্যাতন করা হত। জিজ্ঞেস করা হত সহযোগী মুক্তিযোদ্ধাদের নাম, ঠিকানা, অস্ত্রশস্ত্র ও গোলাবারুদ সম্পর্কে। হামিদ থাকতেন নির্বিকার। মুখে শুধু বলতেন, 'জয় বাংলা, এদেশ স্বাধীন হবেই!' তার বড় ভাই তমিজউদ্দিন প্রাইমারি স্কুলের শিক্ষক থাকার প্রমাণ মেলাতে তাকে ছেড়ে দেয়া হয়। আর একসপ্তাহ পর ভগ্নিপতি আজমল হোছাইনকে কারাগারে পাঠানো হয় এবং হামিদকে টেকণাফ নিয়ে যাওয়া হয়। সেখানকার বধ্যভূমিতে ১৯ নভেম্বর শুক্রবার তাকে জবাই করে হত্যা করা হয়।

মৃতদেহ উদ্ধার এবং সমাধি
যেভাবে শহীদ হলেন
জন্ম ও শিক্ষাজীবন
মুক্তিযুদ্ধে ভূমিকা